**Hervé Renard** (s. 30. syyskuuta 1968) on ranskalainen jalkapallovalmentaja ja entinen puolustaja. Heinäkuusta 2019 vuoteen 2023 hän toimi Saudi-Arabian jalkapallomaajoukkueen päävalmentajana. Nykyään Ranskan naisten jalkapallomaajoukkueen valmentaja.

Ura
---

Vaatimattomalla pelaajaurallaan ranskalainen Renard pelasi puolustajana AS Cannesissa.

Aktiiviuransa jälkeen Renard on valmentanut muiden muassa Cambridge Unitedia, ranskalaista Cherbourgia (2005–2007), sekä joukkueita Kiinassa ja Vietnamissa. Ennen nimittämistään Sambian päävalmentajaksi toukokuussa 2008 Renard toimi Claude Le Royn apuvalmentajana Ghanan maajoukkueessa.

Sambian maajoukkuevalmentajana hän ei onnistunut johdattamaan joukkojaan MM-kisoihin 2010. Sen sijaan Afrikan mestaruuskisoissa 2010 Sambia pelasi hyvin ja nousi lopulta lohkovoittajana puolivälieriin. Tie katkesi kuitenkin tiukan taistelun jälkeen rangaistuspotkukilpailutappioon Nigerialle.  Huhtikuussa 2010 Renard ilmoitti jättävänsä Sambian maajoukkuevalmentajan tehtävät.  Pian tämän jälkeen Renard allekirjoitti kaksivuotisen sopimuksen Angolan maajoukkuevalmentajan tehtävistä.  Rebard erosi tehtävästään lokakuun alussa 2010. 

Tammikuussa 2011 Renardista tuli USM Algerin päävalmentajaksi.  Hän jätti tehtävänsä lokakuun lopussa 2011 ja palasi Sambian maajoukkueen päävalmentajaksi.  Renard johdatti Sambian suurmenestykseen Afrikan mestaruuskisoissa 2012. Lohkovoittajana pudotuspeleihin edennyt Sambia oli vastustajilleen voittamaton pudottaen välierissä Ghanan 1-0 ja kaatamalla finaalissa suosikki Norsunluurannikon rangaistuspotkuilla 8–7.  Mestaruus oli Sambialle historian ensimmäinen ja Renardista tuli maassa juhlittu sankari. Mestaruuden varmistuttua Renard kertoi jatkavansa päävalmentajana MM-kisoihin 2014.  Helmikuun lopulla ranskalaislehdistö spekuloi Renardin siirtyvän AJ Auxerren päävalmentajaksi, mutta maaliskuun alussa hän allekirjoitti heinäkuuhun 2014 ulottuvan jatkosopimuksen Sambian liiton kanssa. 

Lokakuussa 2013 Renard jätti Sambian maajoukkueen ja siirtyi Ranskan liigassa putoamiskamppailuun juuttuneen FC Sochaux'n päävalmentajaksi.  Renard nosti seuran taistelemaan sarjapaikastaan hyvän kevätkauden myötä. Säilyminen ratkesi lopulta liigan viimeisessä ottelussa Éviania vastaan. Sochaux hävisi ottelun ja putosi liigasta 12 perättäisen kauden jälkeen.  Kauden jälkeen Renard ilmoitti jättävänsä tehtävänsä. 

Heinäkuun lopussa Renard allekirjoitti kaksivuotisen sopimuksen Norsunluurannikon jalkapallomaajoukkueen kanssa.  Helmikuun alussa 2015 hän luotsasi Norsunluurannikon Afrikan mestariksi, kun joukkue kaatoi loppuottelussa Ghanan pitkän rangaistuspotkukilpailun jälkeen 9–8. Mestaruus oli Renardille toinen perättäinen, Norsunluurannikon edellisestä mestaruudesta oli kulunut jo 23 vuotta. 

Toukokuun lopussa 2015 kerrottiin, että Renard on Ligue 1:ssä pelaavan Lille OSC:n uusi päävalmentaja.  Afrikassa menestyneeseen Renardiin kohdistui kovia odotuksia, mutta tulokset syyskaudella jäivät heikoiksi. LOSC keräsi Renardin alaisuudessa vain 13 pistettä yhtä monesta pelaamastaan ottelusta ja vajosi liigan häntäpäähän. Seura erotti hänet marraskuussa 2015. 

Tammikuussa 2016 CAF palkitsi Renardin Afrikan parhaana valmentajana 2015. Saman vuoden helmikuussa hänet valittiin Marokon jalkapallomaajoukkueen päävalmentajaksi Badou Ezzakin tilalle. Hän luotsasi Marokon MM-kisoihin 2018 ensimmäisen kerran 20 vuoteen. Karsintojen jälkeen Marokon jalkapalloliitto teki Renardin kanssa vuoteen 2022 ulottuvan jatkosopimuksen. MM-lopputurnauksessa Marokko hävisi Portugalille ja Iranille. Ainoan pisteen se sai lohkon viimeisessä ottelussa tasapelistä Espanjaa vastaan. Renard erosi tehtävistään kesällä 2019, kun Marokko putosi Afrikan mestaruuskilpailuiden ensimmäisellä pudotuspelikierroksella Beniniä vastaan.

Heinäkuussa 2019 Renardista tuli Saudi-Arabian maajoukkueen päävalmentaja.

Meriitit
--------

* Afrikan mestaruus (2): 2012, 2015
	+ AM-puolivälierät: 2010
* Afrikan vuoden valmentaja: 2015

Lähteet
-------

1. ↑  France 24: Hervé Renard va entraîner la sélection zambienne (ranskaksi)
2. ↑  BBC Sport: Cambridge dismiss manager Renard (englanniksi)
3. ↑
4. 1 2  BBC Sport: Renard named as new Zambia coach (englanniksi)
5. ↑  Nigeria vei pilkulta myöhäisillan unipillerin
6. ↑  Renard quits as Zambia coach
7. ↑  Angola appoint Frenchman Herve Renard as coach
8. ↑  Renard resigns
9. ↑  Renard entraîneur de l'USM Alger
10. ↑  Hervé Renard, le nouvel entraineur de la Zambie
11. ↑  ZAMBIE - COTE D IVOIRE : 0-0 8tab7
12. ↑  Le «rêve» de Renard
13. ↑  Hervé Renard a prolongé
14. ↑  RENARD CHECKS IN FOR SOCHAUX SURVIVAL BATTLE
15. ↑  Ligue 1 Wrap: Sochaux relegated, Lille clinch Champions League spot
16. ↑  Sochaux : l'entraîneur Hervé Renard confirme son départ
17. ↑  Renard sélectionneur
18. ↑  Goalkeeper Boubacar Barry saved and scored the crucial spot-kicks that handed Ivory Coast a dramatic 9-8 penalty shootout win over Ghana in the Africa Cup of Nations final
19. ↑  FOOTBALL : Hervé Renard, nouvel entraîneur de Lille
20. ↑  Lille part ways with coach Herve Renard after only six months
21. ↑  Afrique : Hervé Renard élu entraîneur de l'année
22. ↑  Hervé Renard nouveau sélectionneur du Maroc (officiel)
23. ↑  Morocco extend Herve Renard's contract until 2022
24. ↑  top group after thrilling finale.
25. ↑  Morocco coach Herve Renard accepts responsibility for shock defeat
26. ↑  Herve Renard: Double Nations Cup winner is named as Saudi Arabia's new coach


|  |  |  |
| --- | --- | --- |
| Edeltäjä:**Patrick PhiriDario Bonetti** | **Sambian maajoukkueen päävalmentaja**4/2008–4/201010/2011–10/2013 | Seuraaja:**Dario Bonettiei nimetty** |

|  |  |  |
| --- | --- | --- |
| Edeltäjä:**Manuel José de Jesus** | **Angolan maajoukkueen päävalmentaja**4–10/2010 | Seuraaja:**Zeca Amaral** |

|  |  |  |
| --- | --- | --- |
| Edeltäjä:**Eric Hély** | **FC Sochaux'n päävalmentaja**10/2013–2014 | Seuraaja:**Olivier Echouafni** |

|  |  |  |
| --- | --- | --- |
| Edeltäjä:**Sabri Lamouchi** | **Norsunluurannikon maajoukkueen päävalmentaja**8/2014–2015 | Seuraaja:**Michel Dussuyer** |

|  |  |  |
| --- | --- | --- |
| Edeltäjä:**René Girard** | **Lille OSC:n päävalmentaja**6–11/2015 | Seuraaja:**Frédéric Antonetti** |

|  |  |  |
| --- | --- | --- |
| Edeltäjä:**Badou Ezzaki** | **Marokon maajoukkueen päävalmentaja**2/2016–7/2019 | Seuraaja:**Vahid Halilhodžić** |

|  |  |  |
| --- | --- | --- |
| Edeltäjä:**Juan Antonio Pizzi** | **Saudi-Arabian maajoukkueen päävalmentaja**7/2019– | Seuraaja:**–** |

Jalkapallon Afrikan-mestaruuden voittaneet valmentajat
*1957* Egypti Mourad Fahmy | *1959* Egypti Pál Titkos | *1962* Etiopia Slavko Milosevic | *1963* Ghana Charles Gyamfi | *1965* Ghana Charles Gyamfi | *1968* Kongon demokraattinen tasavalta Ferenc Csanad | *1970* Sudan Jiri Starost | *1972* Kongon tasavalta Amoyen Bibanzulu | *1974* Kongon demokraattinen tasavalta Blagoje Vidinic | *1976* Marokko Gheorge Mardarescu | *1978* Ghana Fred Osam Dodou | *1980* Nigeria Otto Glória | *1982* Ghana Charles Gyamfi | *1984* Kamerun Rade Ognanovic | *1986* Egypti Mike Smith | *1988* Kamerun Claude Le Roy | *1990* Algeria Abdelhamid Kermali | *1992* Norsunluurannikko Yeo Martial | *1994* Nigeria Clemens Westerhof | *1996* Etelä-Afrikka Clive Barker | *1998* Egypti Mahmoud El-Gohari | *2000* Kamerun Pierre Lechantre | *2002* Kamerun Winfried Schäfer | *2004* Tunisia Roger Lemerre | *2006* Egypti Hassan Shehata | *2008* Egypti Hassan Shehata | *2010* Egypti Hassan Shehata | *2012* Sambia Hervé Renard | *2013* Nigeria Stephen Keshi | *2015* Norsunluurannikko Hervé Renard

Sambian joukkue – Jalkapallon AM-kilpailut 2010
1 Kakonje |
2 Kasonde |
3 D.Banda |
4 Musonda |
5 Himoonde |
6 Mbola |
7 J.Mulenga |
8 Chansa |
9 Mbesuma |
10 F.Katongo |
11 C.Katongo |
12 Chamanga |
13 Sunzu |
14 Chivuta |
15 Kampamba |
16 Mweene |
17 Kalaba |
18 Singuluma |
19 Nyrienda |
20 Njovu |
21 Mayuka |
22 J.Banda |
23 C.Mulenga |
Valmentaja Renard

Sambian joukkue – Jalkapallon AM-kilpailut 2012
1 Kakonje |
2 Kasonde |
3 Lungu |
4 Musonda |
5 Himoonde |
6 Nkausu |
7 C.Mulenga |
8 Chansa |
9 Mbesuma |
10 F.Katongo |
11 C.Katongo |
12 Chamanga |
13 Sunzu |
14 Chivuta |
15 Kampamba |
16 Mweene |
17 Kalaba |
18 Kangwa |
19 Sinkala |
20 Mayuka |
21 Sakuwaha |
22 Titima |
23 N.Mulenga |
Valmentaja Renard

Norsunluurannikon joukkue – Jalkapallon AM-kilpailut 2015
1 Barry |
2 Viera |
3 Assalé |
4 K. Touré |
5 Tiéné |
6 Doukouré |
7 Doumbia |
8 Kalou |
9 Tioté |
10 Gervinho |
11 Gadji |
12 Bony |
13 Akpa-Akpro |
14 Diomandé |
15 Gradel |
16 Gbohouo |
17 Aurier |
18 Traoré |
19 Y. Touré |
20 Die |
21 Bailly |
22 Kanon |
23 Mandé |
Valmentaja Renard

Marokon joukkue – Jalkapallon MM-kilpailut 2018
1 Bounou |
2 Hakimi |
3 Mendyl |
4 da Costa |
5 Benatia |
6 Saïss |
7 Ziyech |
8 El Ahmadi |
9 El Kaabi |
10 Belhanda |
11 Fajr |
12 Mohamedi |
13 Boutaïb |
14 Boussoufa |
15 Bennasser |
16 N. Amrabat |
17 Dirar |
18 Harit |
19 En-Nesyri |
20 Bouhaddouz |
21 S. Amrabat |
22 Tagnaouti |
23 Carcela |
Valmentaja Renard



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |

 |